מסע הכזבים של ביל וטד

מסע הכזבים של ביל וטד (אנגלית: Bill & Ted's Bogus Journey) הוא סרט מדע בדיוני אמריקאי משנת 1991, שהוא גם סרט ההמשך של "ההרפתקה המצוינת של ביל וטד" משנת 1989. בדומה לסרט הראשון, גם כאן קיאנו ריבס מגלם את טד ואלכס וינטר את ביל.

בעת העבודה על הסרט שמו היה "Bill & Ted Go To Hell" ("ביל וטד הולכים לעזאזל/לגיהנום").

עלילה 
בסרט זה מופיעים ביל וטד בלהקת הבי מטאל בשם Wyld Stallyns ("סוסי הפרא"). הם נרצחים על ידי שני אנדרואידים מהעתיד שנראים כמוהם, נשלחים לגיהנום, ובסופו של דבר חוזרים מהמתים, יחד עם המוות (מגולם על ידי השחקן ויליאם סדלר) כדי לסדר את התסבוכת.

הסרט מכיל רמיזות פארודיות לסרטו של אינגמר ברגמן "החותם השביעי" כאשר ביל וטד מזמינים את המוות למשחק שאם יזכו בו יקבלו את חייהם בחזרה: הם משחקים מולו צוללות, טוויסטר ומשחקים אחרים. בתחילה אומר מוות שעליהם לזכות במשחק אחד, אחר כך בשניים מתוך שלושה, שלושה מחמישה, אך השניים ממשיכים לנצח אותו.

סוף הסרט נשען על סדרה של אירועים שבתחילה נראים כסותרים את פרדוקס הסבא, אך הם נפתרים כפרדוקסי פרהדסטינציה חופפים.

קישורים חיצוניים

סרטי 1991
סרטי הרפתקאות אמריקאיים
סרטי מדע בדיוני אמריקאיים
סרטי פנטזיה אמריקאיים
סרטי מסע בזמן
סרטי נעורים אמריקאיים
סרטי קומדיה אמריקאיים
סרטי קומדיה מדע בדיוני משנות ה-1990
סרטים בכיכובו של קיאנו ריבס
סרטי המשך אמריקאיים
סרטי רוחות רפאים אמריקאיים